**PREDKLADACIA SPRÁVA**

Návrh nariadenia vlády Slovenskej republiky, ktorým sa mení nariadenie vlády Slovenskej republiky č. 152/2024 Z. z., ktorým sa vykonáva zákon č. 142/2024 Z. z. o mimoriadnych opatreniach pre strategické investície a pre výstavbu transeurópskej dopravnej siete a o zmene a doplnení niektorých zákonov sa predkladá ako iniciatívny návrh.

Návrhom sa zosúlaďuje terminológia § 1 ods. 1 nariadenia vlády Slovenskej republiky   
č. 152/2024 Z. z. v nadväznosti na spresnenie terminológie v § 3 ods. 4 písm. b) zákona   
č. 142/2024 Z. z., ku ktorej došlo zákonom zo dňa 4. decembra 2024, ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 525).

Predložený návrh nemá žiaden z posudzovaných vplyvov.

Návrh sa predkladá podľa čl. 16 Legislatívnych pravidiel vlády Slovenskej republiky, keďže príslušný novelizačný bod novely zákona, na ktorú návrh reaguje, nadobúda účinnosť dňom vyhlásenia a je potrebné zosúladiť znenie nariadenia vlády Slovenskej republiky   
č. 152/2024 Z. z. so zákonom č. 142/2024 Z. z. v znení uvedenej novely.